ועדת הכספים, כנסת 20, פרוטוקול מספר 1053, 2018-05-28 12:15

משה גפני: שלום לכולם, אני מתכבד לפתוח את ועדת הכספים.

משה גפני: היום ה-28 במאי 2018.

משה גפני: הנושא: הצעת חוק שעות עבודה ומנוחה (תיקון מס' 15) (סירוב לעבוד ביום המנוחה השבועי), התשע"ו-2016.

משה גפני: הצעות החוק הוגשו על ידי עליזה לביא, מיקי מכלוף זוהר, מיכל בירן, יעל גרמן, אורלי לוי, אורן חזן, רוברט אילטוב, בצלאל סמוטריץ, מאיר כהן, אלעזר שטרן, אייל בן ראובן, יוסי יונה.

משה גפני: הדיונים הראשונים בכלל לא היו כאן, הם היו בוועדת העבודה והרווחה, לאחר מכן, יושב-ראש הוועדה, וחברי הכנסת המציעים ביקשו שזה יעבור לכאן לקריאה שנייה ושלישית.

משה גפני: מה שהגיע לכאן הייתה הצעת חוק שאומרת שאם יש מפעל שעובד בשבת, ויש עובד שהוא עובד דתי, החוק אומר שהוא יכול להגיד, אני לא רוצה לעבוד בשבת, ואי אפשר להתווכח.

בצלאל סמוטריץ': זה המצב היום.

משה גפני: לעומת זאת, אם האדם לא רוצה להצהיר שהוא דתי, הוא לא הולך עם כיפה, או שהוא כן הולך עם כיפה, לא משנה בכלל, לא רוצה להצהיר שאני דתי, אני רוצה לא לעבוד בשבת.

משה גפני: על פי החוק אפשר לתת לו, אפשר לא לתת לא, בכלל לא רלבנטי.

משה גפני: בכלל, בא החוק הזה וקבע שגם שעובד שאיננו דתי, שלא מצהיר שהוא דתי יכול לבקש שלא לעבוד בשבת, זה החוק, ככה הוא הגיע אליי לפה, לוועדת הכספים.

משה גפני: התחלתי לקבל טלפונים ממשרדי ממשלה וכו', שאמרו שזה יכול למוטט את התעשייה בישראל.

משה גפני: הייתי צריך להתפשר והסכמתי.

משה גפני: דיברתי עם חברי הכנסת המציעים, דיברתי עם הממשלה ואמרתי כלהלן, וזה מה שמונח לפנינו.

משה גפני: אמרתי כך, כמציעי החוק, אדם שלא רוצה להצהיר שהוא דתי, הוא אומר, אני לא רוצה לעבוד בשבת, יש לי מקווה, שבעקבות החקיקה הזאת שעדיין עוד לא הסתיימה, היא הועילה.

משה גפני: היה סיפור, אני לא רוצה להגיד את הפרטים, אבל אדם שהוא צריך את הטיפולים בסוף השבוע, בגלל שהוא נכה של יחידה מובחרת בצבא.

משה גפני: אתם רואים אותו פה מפעם לפעם.

משה גפני: אם מישהו מכם שירצה את הנושא הזה, אני אוכל להראות לו.

משה גפני: הוא קיבל תשובה שהוא עובד בשבת, אם הוא לא עובד בשבת הוא מפוטר.

משה גפני: הוא מוזמן לשימוע, היה תאריך.

משה גפני: אגב, פנו אליי ממשרד ראש הממשלה על המקרה הזה, הוא נפצע ביחידה מובחרת, אשתו נפגע בפעולות איבה.

משה גפני: הוא אומר אני לא דתי, אני צריך את שבת בשביל לעשות את הטיפולים ברגליים, אז צריך יום בסוף השבוע, ואני רוצה את שבת.

משה גפני: הזמינו אותו לשימוע, ובסופו של דבר, בעקבות ההתערבות שלנו, אמרנו, אנחנו מחוקקים חוק, הוא יוכל לבקש את זה בלי טובות שלכם.

משה גפני: הרי הוא לא נמצא באיזה תפקיד שהוא מפעיל את המדינה.

משה גפני: ביטלו לו את השימוע, מי שירצה יוכל לקבל את זה.

משה גפני: הוא זומן למנהל או מנהלת באגף אחר באותו מקום, והוא ממשיך את העבודה בלי לעבוד בשבת.

משה גפני: הדבר המינימלי הפשוט ביותר, שאדם שאיננו דתי, הוא אומר, אני רוצה את סוף השבוע וזה עזר.

משה גפני: זאת אומרת, כבר אנחנו יודעים על מקרה.

משה גפני: אני דיברתי עם המנכ"ל שם.

משה גפני: התוצאה – הוא ממשיך את העבודה והוא לא צריך לעבוד בשבת.

משה גפני: פנו אליי ואמרו לי, תשמע, המערכת תקרוס בגלל שמפעלים לא יוכלו לעבוד, מה שאני בטוח במיליון אחוז, לצערי הרב, אבל זו תמונת המצב.

משה גפני: אנשים בגלל החוק הזה, הרי בשבת מקבלים שכר גבוהה, מאתיים אחוז.

משה גפני: אז אם מישהו איננו דתי, לא יפסיק פתאום דתי, הוא מרוויח כסף.

משה גפני: מי יפסיד?

משה גפני: כאלה שבאמת אכפת להם שזה מתי מעט, לצערנו הגדול.

משה גפני: אבל הוא אומר שמדינת ישראל מאפשרת לעובד, אפילו שהמפעל קיבל היתר עבודה, מאפשרת לו להגיד, אני לא רוצה לעבוד בשבת, אני רוצה להיות עם המשפחה השנייה.

משה גפני: אז קיימנו על זה דיונים וכתבנו ככה.

משה גפני: אני אקריא את זה.

משה גפני: כתבנו, שאם יש מפעל שסבור שלתת לאותו עובד שאיננו דתי – אני לא אוהב את המלה הזאת – שומר שבת הוא הצטרך גם להצהיר, אני לא רוצה להצהיר.

משה גפני: ההגדרה פה היא מסוכנת.

משה גפני: על כל פנים, אמרנו, יש ועדה, שהוועדה הזאת נותנת היתרי העבודה, אבל שם צריכים לשבת השרים – ראש הממשלה, שר העבודה והרווחה.

משה גפני: כתבנו בחוק שהם ישלחו פקידים.

משה גפני: בא בעל המפעל ואומר, העובד הזה שביקש לא לעבוד בשבת, אם הוא לא יהיה, נניח הוא שומר על התנור שם - - -

בצלאל סמוטריץ': זאת אומרת, ברירת המחדל היא שעובד יכול לא לעבוד, אם המפעל רוצה, אז הוא הולך לוועדה.

משה גפני: כן, ובתוך שלושה חודשים צריך לתת תשובה.

משה גפני: מדובר בפקידים, לא מדובר בשרים שאתה אומר, הם לא יוכלו להתכנס.

עודד פורר: ואם היא לא התכנסה?

משה גפני: אז הוא יכול להמשיך לעבוד.

משה גפני: הוא חייב על פי החוק להתכנס.

עודד פורר: על פי החוק, משרד האוצר היה צריך להביא לפה את תקציב 19' עד דצמבר - - -

משה גפני: נקריא את החוק, נעבור סעיף, סעיף ונראה מה אנחנו אומרים.

משה גפני: בכדי להקריא את החוק, אנחנו צריכים לקבל את הרביזיה.

משה גפני: רביזיה שבעצם - - -

בצלאל סמוטריץ': אדוני היושב-ראש, מה שונה מה שיש לנו היום ממה שאישרנו בהצבעה הקודמת?

משה גפני: לגבי העניין הזה שבא בן אדם ואומר, אני לא מצהיר שאני דתי, אני לא רוצה לעבוד בשבת, בזה נגמר הסיפור.

משה גפני: השינוי שקרה, זה מה שהוספנו.

משה גפני: אני הוספתי בעקבות לחצים גדולים של המשרדים שבאמת החשש הזה שמא יבואו כולם, מה שלא קורה, יבואו כולם ויגידו שאנחנו לא רוצים לעבוד בשבת שהוא דבר שהוא חסר היגיון לחלוטין.

משה גפני: אבל אם זה קורה, הוא יכול ללכת לוועדה הזאת שמורכבת משלושה פקידים, והוועדה הזאת מקבלת החלטה.

בצלאל סמוטריץ': מי הם שלושת הפקידים, איזה משרדים?

משה גפני: ראש הממשלה, דתות ועבודה ורווחה.

בצלאל סמוטריץ': לא, ועדה רגילה הייתה ראש הממשלה, שר העבודה, שר הדתות.

בצלאל סמוטריץ': כיוון שנסגר משרד הדתות, עמדת היועץ המשפטי לממשלה – אני טענתי בהקשר של היתרי עבודה בשבת וכדורגל, שצריך להחליף את השר לשירותי דת במקום שר הדתות.

בצלאל סמוטריץ': אמרו לי, מה פתאום, משרד הדתות נסגר, אין שר דתות.

משה גפני: שר הדתות נמצא בוועדה היום.

בצלאל סמוטריץ': אדוני היקר, אתה טועה, מחילה.

בצלאל סמוטריץ': בחוק כתוב שר הדתות, אבל אין שר דתות, סגן השר, יש שר לשירותי דת.

בצלאל סמוטריץ': בשנה האחרונה היו כמה סוגיות, חיים כץ וראש הממשלה קיבלו החלטות לבד לחלוטין.

משה גפני: השר לשירותי דת יהיה כאן חבר.

משה גפני: בסדר, אז נצטרך להוסיף את זה.

בצלאל סמוטריץ': אגב, אני מציע לעשות תיקון עכשיו בתוך החוק הזה.

משה גפני: לא, אני לא עושה תיקון עקיף.

משה גפני: אתה רוצה שאני אתחיל להסתבך עוד הפעם עם כולם?

עודד פורר: אתה הגעת להסכמות עם כולם?

משה גפני: לא הגעתי.

בצלאל סמוטריץ': אני שואל אתכם, האם אתם מתנגדים.

בצלאל סמוטריץ': הרי ברור שמבחינה תחליפית, המחוקק רצה ראש הממשלה, שר העבודה ו- - -

משה גפני: ברשותך, בצלאל.

בצלאל סמוטריץ': אני יכול להגיש הסתייגות?

משה גפני: לא, אל תגיש הסתייגות.

משה גפני: אנחנו עוברים סעיף, סעיף, יכול להיות שנכניס את זה בסעיף.

אלעזר שטרן: חגים ומועדים?

משה גפני: יום המנוחה.

משה גפני: כלול.

דן כרמלי: אני מאיגוד לשכות המסחר.

דן כרמלי: אני רוצה להפתיע ולתמוך בכך שאנחנו לא מאמינים בלכפות על אדם לעבוד בשבת.

דן כרמלי: יש כאן איזשהו חריג שחייבים להכניס אותו ומשם בא הלחץ, אנחנו מאוד חוששים מהוועדה הזאת, צריך להבין את האבסורד.

משה גפני: נעבור סעיף, סעיף.

דן כרמלי: אדוני, רק להבין את האבסורד.

דן כרמלי: אנחנו מקבלים לעבודה אדם, אומרים לו שצרכי העבודה - - -

משה גפני: אמרתם את זה.

דן כרמלי: הוא מסכים ואחר כך חוזר בו.

דן כרמלי: אז אני בחריג של המעט מעטים האלה שיהיו, אנחנו מבקשים שתהיה לנו אפשרות להחליף אותו.

משה גפני: תודה רבה.

אור רוזנמן: אני מהלשכה המשפטית, משרד העבודה.

אור רוזנמן: אני רק מבקש למסור ששר העבודה ביקש לדחות את הדיון לאור העובדה שהיועצת המשפטית נמצאת כרגע בכנס של ארגון העבודה העולמי.

אור רוזנמן: גם הרפרנטית של משרד המשפטים שעוסקת בתחום נמצאת שם, ולכן, ביקשנו לדחות את הדיון היום.

משה גפני: תודה, הבקשה לא מתקבלת.

משה גפני: יש רביזיה על ההצעה של הוועדה – של חבר הכנסת פולקמן, של חבר הכנסת פורר ושלי.

משה גפני: מי בעד קבלת הרביזיה ירים את ידו?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין

משה גפני: הרביזיה התקבלה.

משה גפני: אנחנו חוזרים לחוק.

ענת מימון: הצעת חוק שעות עבודה ומנוחה (תיקון מס' 15), התשע"ח–2018 פה למעשה זה הכלל שנקבע בדומה ל-9ג ו-ד שקבוע לגבי עובד דתי.

ענת מימון: אז פה, אנחנו אומרים שאי אפשר לא לקבל לעבודה, ואי אפשר במהלך העבודה לדרוש מהעובד לעבוד בשבת.

ענת מימון: אם הוא מסרב, אז זה לא אמור לפגוע בקבלה שלו לעבודה, או בעצם העובדה שהוא עובד.

עודד פורר: יש כמה הסתייגויות.

עודד פורר: אני לא יודע, אין איזושהי חוות דעת משפטית על החקיקה הזאת?

עודד פורר: יש לי שאלה, האם זה גם עובד זר?

ענת מימון: ביום המנוחה שלו רק.

עודד פורר: כתוב פה אדם, ימי המנוחה השבועית, ימי המנוחה השבועית כתנאי לקבלתו לעבודה.

ענת מימון: כל אחד לפי דתו.

אור רוזנמן: חוק שעות עבודה ומנוחה קובע שלעובד יהודי יום המנוחה שלו הוא שבת, ולעובד שאינו יהודי, יכול להיות שישי, שבת או ראשון לפי בחירתו, לפי הסיכום שנעשה מול המעסיק.

עודד פורר: זאת אומרת, החוק הזה חל גם על עובדים זרים בחקלאות.

משה גפני: זה טוב או רע?

עודד פורר: אני שואל.

עודד פורר: יש לי שאלה מבחינת הפרקטיקה.

עודד פורר: מה הייתה עמדת ועדת שרים?

ענת מימון: לא הייתה ועדת שרים.

בצלאל סמוטריץ': גפני, צריך לראות שאין מצב עכשיו שהתאילנדי בחקלאות אומר, אני יום ראשון לא רוצה לעבוד.

בצלאל סמוטריץ': בסוף אנחנו מדינה יהודית, יש ערך לשבת, אל תהיו עכשיו - - -

ענת מימון: אבל כבר היום אם הוא בא ואומר, שבשל דתו הוא לא יכול לעבוד, אגב, הוא לא צריך לתת תצהיר, רק יהודים צריכים לתת תצהיר.

משה גפני: אנחנו לא משנים בחוק הזה לגבי האחרים.

אור רוזנמן: עמדת ועדת שרים לחקיקה - - - אלא אם כן יהיה נוסח שמוסכם על משרדי הממשלה.

ענת מימון: לא, זה היה אחרי קריאה ראשונה.

ענת מימון: בטרומית לא הייתה עמדה של ועדת שרים.

עודד פורר: יש פה פרקטיקה חדשה של חקיקה.

עודד פורר: גם בהצעות חוק שוועדת שרים מתנגדת להם - אין לי בעיה עם זה.

משה גפני: עם כל הכבוד, יש דברים שוועדת שרים החליטה משהו.

מכלוף מיקי זוהר: נהייתה חייל של ועדת שרים שכבר לא פרלמנטר עצמאי – הכול זה ועדת שרים?

עודד פורר: אני אגיש עוד הסתייגויות, ויהיו לי עוד הסתייגויות בסיום החוק.

עודד פורר: אני רוצה לתת זה לגיטימי.

עודד פורר: בפעם הקודמת כשהצבענו על קריאה שנייה ושלישית, אז ההצבעה הייתה בחטף, עוד לפני שהספקתי להגיד את הסתייגויותיי.

עודד פורר: תוך כדי ההצבעה, לכן עשינו רביזיה.

עודד פורר: אני מבקש מראש, שלפני ההצבעה על קריאה שנייה ושלישית, עוד תהיה לי רשימת הסתייגויות שאבקש להקריא אותה בוועדה.

עודד פורר: דבר שני, לגבי הסעיף הזה.

עודד פורר: אני מבקש שסעיף 1 לא יחול, אלא אם הודיע העסק שעובד נדרש ובלעדיו לא ניתן לקיים את העסק, ומהרגע שהודיע העסק ופנה לאותה ועדה שתהיה בה סעיפים בהמשך, הסעיפים לא חלים עליו עד שתתקבל אחרת בוועדה.

בצלאל סמוטריץ': אתה רוצה שברירת המחדל תהיה הפוכה.

משה גפני: ודאי - -

עודד פורר: הרי בסופו של דבר, ממה נפשך?

עודד פורר: אני מכיר כמה ועדות גם שחברים בה פקידים, לא רק שרים שלא מתכנסות, אף על פי שהחוק קובע שהן צריכות להתכנס.

עודד פורר: ואחר כך תשלח את בעל העסק, הוא אחרי שלושה חודשים יכול לחפש מה שנקרא.

משה גפני: ההסתייגות ברורה, נצביע עליה.

עודד פורר: בנוסף, אני אבקש להחריג גם את ענף המסעדות ואת בתי האוכל בכלל מהחקיקה הזאת של חוק שעות עבודה ומנוחה כחלק מההסתייגויות.

ענת מימון: גם לגבי עובדים דתיים?

ענת מימון: להכניס את זה בסעיף של החריגים שקיים היום?

עודד פורר: אם אני מסעדה שפתוחה בשבת, אני לא חושב שעובד דתי ירצה לעבוד במסעדה שפתוחה בשבת.

עודד פורר: לא נראה לי.

ענת מימון: זה סעיף שקיים היום בחוק ומונה חריגים שחלים גם לגבי עובדים דתיים.

אלעזר שטרן: עולים מחבר העמים – לפי בחירתם?

אלעזר שטרן: הוא יכול להחליט מה שהוא רוצה, זאת אומרת, יש לו יתרון על יהודי.

עודד פורר: מה קורה בשאלה שהעלתה לשכת המסחר?

ענת מימון: לגבי עובד קיים?

ענת מימון: בתחילה ובתחולה נתייחס לאיך זה יחול לגבי עובדים זרים, בסעיף האחרון.

משה גפני: אם היא מאשרת לה הכול.

מוריה ברבי: אני מטעם התאחדות התעשיינים.

מוריה ברבי: בהמשך לדבריו של אדוני בדבר הבעייתיות של מפעלי תעשייה ומקומות עבודה נוספים, יש לנו הערה שנוגעת למתן האישור על ידי ועדת שרים.

מוריה ברבי: כידוע, היום על פי החוק יש צורך בהיתר מיוחד להעסקה במנוחה השבועי שניתן על ידי השר בצמצום רב לפי עילות - - - שמנויות בסעיף 12, כמו למשל, פגיעה בהגנת המדינה, או בתהליך עבודה.

מוריה ברבי: לכן נראה לנו שרק הגיוני ומתבקש שהעילות למתן היתר יהיו תואמות את העילות שאותן בוחנת ועדת השרים.

מוריה ברבי: בהקשר הזה, מצוין כאן תהליך עבודה חיוני.

מוריה ברבי: יחד עם זאת, המלה חיוני לא מופיעה בסעיף 12.

מוריה ברבי: אני מבקשת להוריד את זה.

משה גפני: ואת מבקשת להוריד את זה בשם התאחדות התעשיינים.

משה גפני: אני מציע לוועדה להוריד את המלה "חיוני".

משה גפני: המלה "חיוני" לא מופיע גם בהיתר העבודה הרגיל שהמפעל מקבל.

משה גפני: המלה חיוני מיותרת.

משה גפני: לפי דבריה של נציגת התאחדות התעשיינים, אני מציע לקבל את זה.

משה גפני: לא לייצר מלים חדשות שלא קיימות גם בהיתר העבודה.

משה גפני: אני מסכים.

מוריה ברבי: בסדר גמור, דבר נוסף, להוסיף את המלה "או" לפני המלים "תהליך עבודה", כדי שיהיה ברור שזה קריטריון נפרד שעומד בפני עצמו.

מכלוף מיקי זוהר: אני לא מסכים, יש משמעות למלה.

משה גפני: אני אדבר אתך, אני אסביר גם למה.

משה גפני: כשאותו מפעל מבקש היתר עבודה בשבת, כתוב בחוק שיש מגבלות שעליהן הוא לא מקבל, המלה חיוני לא מופיעה שם.

משה גפני: כאילו פה כשאנחנו מדברים על מישהו אחד, אנחנו מחמירים.

מכלוף מיקי זוהר: אני אומר, אם מחר מסעדה נסגרת, יכול להיות שהיא תוכל לפנות.

משה גפני: היא יכולה לפנות.

משה גפני: המלה חיוני היא לא קובעת.

משה גפני: מיקי, היא לא קובעת, אני בדקתי את זה.

יצחק וקנין: יש נושא שאני רוצה להעלות אותו שוב פעם.

יצחק וקנין: הנושא של עובדים זרים, למשל, בחקלאות.

יצחק וקנין: למשל חיה שהיא נוגעת בכשרות, גם של החלב וכל מה שמשתמע ממנו.

יצחק וקנין: למשל, החליבה בשבת, נעשית על ידי עובד תאילנדי ולא על ידי עובד יהודי, לכן, צריך להחריג את הנושא של העובדים הזרים – צריך להחריג את נושא העובדים הזרים בחקלאות.

מכלוף מיקי זוהר: אתה לא יכול, אם אתה תחריג את העובדים הזרים, תוך דקה זה בבג"צ, החקיקה נופלת, אין סיכוי שמחריגים אותם.

מכלוף מיקי זוהר: גם להם מותר לנוח, אפילו שהם גויים.

יצחק וקנין: יש להם יום מנוחה.

משה גפני: הרב יצחק, אני חושב שאין בעיה.

משה גפני: אם התברר שיש ועדה, אנחנו נחריג.

עודד פורר: אני אגיד לך איפה הבעיה אדוני – כשהוא התקבל לעבודה, העובד הזר, לקחו אותו לרפת, כשהתקבל לעבודה אמרו לו, אין בעיה, יום המנוחה השבועי שלך זה יום ראשון, אין שום בעיה.

משה גפני: לא, אין יום מנוחה.

עודד פורר: יום המנוחה שלך הוא יום ראשון.

עודד פורר: עבר החוק הזה, אני עובד זר עכשיו אצל המעסיק, אני בא ואומר לו, תשמע אדוני, אחל'ה, אתה רוצה שאני אעבוד, אבל שבת אני נח.

עודד פורר: הוא בחר בראשון כשהוא התחיל, עכשיו הוא משנה ואומר, גם שבת.

משה גפני: אני חוזר ואומר, אם אכן התברר שיש בעיות.

עודד פורר: אני מוכן ללכת אתכם לחקיקה.

עודד פורר: אני מבין את הרעיון שעומד מאחוריו, אני גם מסכים עם הרעיון.

עודד פורר: אני לא חושב שאדם שרוצה לא לעבוד בשבת, לא מעניין אותי אם הוא דתי או לא.

עודד פורר: אבל, חבר'ה, צריך לעשות את זה ברמה הגיונית ולא ברמה כזאת.

משה גפני: אני מודיע, אם אכן התברר שיש בעיות מהסוג שהעלית, או בעיות אחרות - - -

יצחק וקנין: את הפרה הזאת אתה חייב לחלוב, תרצה או לא תרצה.

משה גפני: הוא לא יבקש אחרת, אחרת לא יחזיקו אותו.

משה גפני: אם התברר שיש בעיה - - -

יצחק וקנין: אתה חייב עובד זר שישטוף את העטינים של הפרה, תאמין לי אני מכיר ישר והפוך.

יצחק וקנין: מעט מהרפתות הן אוטומטיות כפי שאתה אומר, אני מכיר את זה.

יצחק וקנין: קח את קיבוץ לביא - - -

משה גפני: אני מבקש מענת, מהיועצת המשפטית שתגיד מה המצב החוקי היום.

ענת מימון: כבר היום האפשרות לסרב לעבוד ביום המנוחה השבועי קיימת בסעיף 9(ג) ו-9(ד).

ענת מימון: לגבי יהודים נדרש תצהיר שאומר שאותו אדם שומר שבת וכשרות בבית או מחוצה לבית, וזה מה שיצר את הקושי שעובדים מצאו את עצמם חותמים על תצהיר שקרי כדי לא לעבוד בשבת.

ענת מימון: לגבי עובדים שהם לא יהודים, מספיק שעובד בא ואומר, אני לא יכול לעבוד באותו יום הוא לא צריך למסור תצהיר.

אלעזר שטרן: לצערי הרב, חבר הכנסת גפני צדק, המלים שלי מתייתרות.

אלעזר שטרן: אני רק רציתי לומר, שאם מדובר על בהמות, להבדיל, כמו שאמרתי, גם עובדים שמטפלים באנשים מבוגרים.

משה גפני: אני אמרתי לך את זה, ואני אומר את זה גם פה.

משה גפני: אנחנו החרדים לא חתמנו על החוק הזה.

משה גפני: עליזה לביא ביקשה ממני, לא חתמתי.

משה גפני: יש פה חוק שגם מתיר לעבוד בשבת, אנחנו לא יכולים לחתום על זה.

משה גפני: אבל אני מתקלקל כל הזמן...

נפתלי גור אריה: אני באתי בשם עצמי.

נפתלי גור אריה: מכובדי, חבר הכנסת גפני, זה חל על כל הקהיליה המשפטית, כולל על כל בתי המשפט.

משה גפני: תאמר בקצרה מפני שהדיונים התקיימו כבר בשלוש ישיבות.

נפתלי גור אריה: כבוד קיבל ממני מסמך משפטי שבו אני העליתי את הנקודה הקרדינלית, ואני אומר כאן משפט כדי לתפוס את הקשב של כל האנשים המכובדים סביב השולחן הזה.

נפתלי גור אריה: מי שמחלל את השבת בחסות החוק היום זה בתי המשפט על כל הערכאות.

נפתלי גור אריה: אגיד לך למה.

נפתלי גור אריה: מפני שבכל הליכי החקיקה, ואני עוקב אחרי הדבר הזה עוד מהדיון שהתקיים בכנסת בזמנו של חבר הכנסת בן מאיר שהגיש הצעת חוק בעניין הזה, בשנת 1980.

נפתלי גור אריה: מה שפספסו בכל הדיונים, זה את הוראת החוק בסעיף 10ג לחוק הפרושים.

נפתלי גור אריה: הוראת סעיף 10ג לחוק הפרושים, כופה ומפלה לרעה בין עורכי דין חילוניים לבין עורכי דין דתיים כאשר בית המשפט קובע, 30 או 45 יום למשל, להגיש ערעור או תגובה.

נפתלי גור אריה: קובע סעיף 10ג שמניין ימי תקופה כולל את ימי המנוחה והשבתון וכולל השבת.

נפתלי גור אריה: משמעות הדבר – עו"ד דתי צריך להחליט, והוא נקלע אל בין המצרים, או להפסיד ימי עבודה, ואלה ימי עבודה.

משה גפני: צריך להכין הצעת חוק.

משה גפני: שמענו את מה שאמרת, זה לא הולך לקרות בחוק הזה.

משה גפני: אני מציע שתתקשר עם אחד מחברי הכנסת, תציע לו את ההצעה הזאת, להניח הצעת חוק ונתקן את החוק.

משה גפני: חבר הכנסת עודד פורר לוקח את זה.

נפתלי גור אריה: אני מציע והוועדה הזאת תשקול.

נפתלי גור אריה: אני מבקש שזה ייכנס לפרוטוקול.

נפתלי גור אריה: אני מציע שבסעיף 10ג התווסף סעיף קטן ד, שיהיה כתוב בו: "במניין ימי תקופה לצורך ביצוע עבודה לא יבואו ימי מנוחה, פגרה או שבתון שעל פי חיקוק - לא יבואו.

משה גפני: תודה רבה, זה נרשם בפרוטוקול, זה לא ייכנס לדיון הזה.

משה גפני: יש לנו עוד הרבה בעיות בחוק הזה.

משה גפני: אני לא צריך עכשיו להתחיל לריב עם בתי המשפט.

דן כרמלי: אני מאיגוד לשכות המסחר.

דן כרמלי: אנחנו חושבים שהתהליך שקשור בוועדת שרים הוא ביורוקרטי ועול על המגזר העסקי והמעסיקים.

דן כרמלי: אני מתחבר כאן לדברים של חבר הכנסת פורר בעניין הזה.

דן כרמלי: אני חושב שלפחות צריך להיות מצב שכל עוד ועדת שרים, או אותה ועדה פקידותית לא הכריע, צריך לעשות שינוי קטן, להגיד - הדברים נשארים כמות שהם.

עודד פורר: אם אני נמצא עכשיו בבעיה - אני עסק עם שישה, שבעה עובדים.

עודד פורר: יש לי שלושה דתיים, ארבעה לא דתיים, כשקיבלתי אותם לעבודה הם הצהירו שהם לא דתיים.

עודד פורר: עכשיו הוא פתאום התחלף לי, אני נמצא במצוקה - מה אתה אומר לי?

משה גפני: הוא לא חייב כל שלושה חודשים, הוא יכול לעשות את זה קודם.

משה גפני: אתה יכול לפנות אליו ולהגיד לו, תשמע, אצלי זה סגירת המפעל, אני מבקש שתתכנסו ותתנו החלטה, זה פקידים, זה אנשים שיושבים פה ליד השולחן.

עודד פורר: אתה יודע, דווקא בגלל שזה פקידים.

אור רוזנמן: משרד העבודה מגיש הסתייגות ביחד עם משרד הכלכלה.

אור רוזנמן: אני רוצה להגיד את הרקע להסתייגות.

אור רוזנמן: חוק שעות עבודה ומנוחה כברירת מחדל אוסר על העסקת עובדים ביום מנוחתם השבועית.

אור רוזנמן: הוא מאפשר העסקת עובדים רק לאחר קבלת היתר.

משה גפני: מה זה כברירת מחדל?

אור רוזנמן: ברירת המחדל, החוק קובע שלא ניתן להעסיק עובדים ביום המנוחה השבועי.

משה גפני: זה לא ברירת מחדל.

ענת מימון: זה הכלל.

משה גפני: למה ברירת מחדל?

אור רוזנמן: זה הכלל הראשוני הקבוע בחוק, נקודת המוצא, ההנחה המקורית של החוק.

אור רוזנמן: זו הקביעה שמופיעה בחוק.

אור רוזנמן: החוק מאפשר העסקת עובדים רק לאחר קבלת היתר משר העבודה, שהמהלך לקבלת ההיתר, כבר נבחנת הפגיעה שתיגרם בכך שהעובדים לא יועסקו במנוחתם.

משה גפני: לא העובדים, זה סיפור אחר.

משה גפני: שהמפעל יהיה סגור בשבת.

אור רוזנמן: תיגרם פגיעה.

אור רוזנמן: כבר בתיקון 16 שהתקבל בשנה שעברה, הונחה בחוק שר העבודה לבחון במהלך מתן ההיתר גם את סוגיית רווחת העובד, גם את מסורת ישראל.

משה גפני: זה החוק שלי.

אור רוזנמן: זה חוק שאדוני הציע.

אור רוזנמן: כל הדברים האלה כבר נלקחים בחשבון.

משה גפני: מה ההסתייגות?

עודד פורר: ההיתר הוא למפעל?

אור רוזנמן: ההיתר ניתן למפעל, ההיתר כולל תפקידים ספציפיים.

משה גפני: אם יש.

מיקי לוי: מה ההסתייגות?

בצלאל סמוטריץ': אומר לך בעצם כל החוק לא מתחיל, כי אם נתנו למפעל היתר עבודה, אז הכול חיוני.

אור רוזנמן: אני אקריא את ההסתייגות – סעיף 1 ב(2) – "במקום עבודה, הפועל לפי היתר להעסקת עבודה במנוחה השבועית, עם הפסקת העבודה באותו מקום עבודה, עלולה לפגוע בתהליך עבודה, או בסיפוק הצרכים שהם חיוניים לציבור או לחלק ממנו".

אור רוזנמן: כלומר, במקום שקיבל היתר העסקה לפי סעיף 12 מהעילות המנויות פה, קרי, הליך עבודה או סיפוק צרכים חיוניים - - -

מכלוף מיקי זוהר: אדוני היושב-ראש, נגד הסתייגויות ממשלה אפשר להצביע בשני ידיים?

בצלאל סמוטריץ': אני לא מצליח להבין.

בצלאל סמוטריץ': הרי מי שלא קיבל היתר עבודה בשבת, אז הוא עבריין בכלל שהוא עובד בשבת.

בצלאל סמוטריץ': אני לא צריך שיעשו לי טובה ו- - -

עודד פורר: אני אסביר לך מה הסיפור בצלאל.

עודד פורר: יש תפקיד מסוים במפעל, לתפקיד הזה התקבל מישהו לעבודה מאחר והוא עובד גם בשבת.

אור רוזנמן: בסעיף ב הצענו – "בבוא מעסיק למקום עבודה כאמור בסעיף קטן (2) לקבוע סדרי עבודה, הן המעסיק יביא בחשבון ככל הניתן הודעת העובד, העדפתו שלא להיות מועסק ביום מנוחה שבועי.

אור רוזנמן: כלומר, במקום שבו אכן המעסיק קיבל היתר לפי צרכים חיוניים, או לפי הליך עבודה, וככל שהעובד מבקש שלא להיות מועסק במנוחה שבועית, המעסיק הצטרך להביא את זה בחשבון כשהוא קובע את סדרי העבודה".

משה גפני: תודה רבה.

בצלאל סמוטריץ': עוד פעם, אני רוצה להבין.

בצלאל סמוטריץ': אם מקום העבודה עצמו קיבל היתר שהוא חיוני, מה הסיכוי שהוועדה הזאת שתתכנס על העובד הספציפי תגיד שאפשר לשחרר אותו.

משה גפני: התשובה היא כדלהלן.

משה גפני: אתה גם תענה, אבל קודם כל תן לי, אני יושב-ראש באופן זמני.

מכלוף מיקי זוהר: הכול בעולם הזה שמני.

משה גפני: בטח זמני, הכול בעולם הזה זמני.

מכלוף מיקי זוהר: לא, אבל השאלה אם אנשים מבינים שהכול פה בעולם זמני, וחלק מהדברים שאנחנו עושים כאן זה חשוב גם לעולם הבא.

משה גפני: זה נכון.

משה גפני: המציאות היא כזו.

משה גפני: המציאות היא שהרבה פעמים שני משרדים דיברו על מצב שבו זה יחול רק על מקומות שבהם אין היתר עבודה בשבת.

משה גפני: היו פה דיבורים בתוך המהלך שזה קצת עיצבן אותי.

משה גפני: למה זה עיצבן אותי?

משה גפני: בגלל שאין היתר עבודה, אז מה פירוש, מה, אתם דואגים לאלה שעוברים על החוק?

בצלאל סמוטריץ': - - - מה נעשה חוק לעבריינים?

משה גפני: לכן התעצבנתי.

פנינה תמנו: אבל המציאות היא אחרת.

פנינה תמנו: אבל אתם מבינים זה קצת להתעלם מהמציאות וממה שקורה בשטח.

פנינה תמנו: גם כאלה שאין להם היתר מפרים, וגורמים לכך שעובדים יבואו ויעבדו, ואנשים קשה להם.

פנינה תמנו: כן, לפעמים החוק זה הוא חוק שהם מבינים שאתה מייצר להם כלי.

פנינה תמנו: אתה מייצר כלי לעובד ביום שהוא כל כך חשוב ביום המנוחה, לא צריך להיתמם.

משה גפני: את צודקת לא במאה אחוז, במיליון אחוז.

פנינה תמנו: תודה רבה, אדוני היושב-ראש, גם זה זמני.

משה גפני: חברת כנסת חכמה.

משה גפני: אני נושך שפתיים, הרי אני מכיר את המצב, אני נושך שפתיים, לא ראיתי את משרדי הממשלה עובדים כל כך על אלה שאין להם היתר עבודה, ועובדים, ומכריחים עובדים לעבוד בשבת, מפני שאחרת הם לא התקבלו ולא יפוטרו מהעבודה.

עודד פורר: אז למה אתם לא עושים אכיפה?

משה גפני: יש לנו עוד הרבה עבודה בקדנציה הזו, בעזרת השם.

משה גפני: בחוק מדברים על מפעל שקיבל היתר עבודה לעבוד בשבת בגלל סיבות שוועדת השרים שקלה אותן.

משה גפני: בא עכשיו עובד, הוא דתי, הוא מצהיר שהוא דתי.

משה גפני: אפילו שלמפעל הזה יש היתר עבודה בשבת, הוא לא עובד בשבת.

משה גפני: באים החברים הנכבדים, ואתה ביניהם, ואומרים, גם אם מדובר על עובד שאיננו מצהיר שהוא דתי, הוא יכול לבקש לא לעבוד בשבת.

משה גפני: כמה יהיו כאלה - לפי דעתי לא הרבה.

משה גפני: ואז, בא בעל המפעל ואומר, אם העובד הזה לא יעבוד בשבת – אם הוא דתי אז הוא לא יכול להתווכח.

משה גפני: אבל אם הוא לא דתי, אני אומר את זה בכאב, זה פשוט לא נכון ההגדרה הזאת.

משה גפני: אני צריך אותו, הוא חיוני, אחרת המפעל ייסגר.

משה גפני: ואז הוא הולך לאותה ועדת שרים, והוא אומר, העובד הזה לא יכול, הוא צריך להיות מוחרג.

בצלאל סמוטריץ': הערכה שלך שיש סיכוי שאם כל המפעל כולו הוא חיוני, עדיין יגידו שהוא לא חיוני.

משה גפני: מה השאלה בכלל.

בצלאל סמוטריץ': מה שהסבירו לנו זה לא גורף, המזכירה לא אמורה לעבוד.

בצלאל סמוטריץ': המשמעות היא שממנה, שכל מי שקיבל אישור לעבוד הוא כנראה חיוני, אחרת הוא לא היה מקבל אישור לעבוד, יש פה חוק שמינה וביה לא - - -

עודד פורר: בחוק הזה יצור לך בלגאן, בתוך עובדים שהתקבלו לעבודה על הבסיס הזה שהם מוכנים לעבוד באותו תפקיד חיוני, מחר בבוקר הם באים ואומרים, מעכשיו לא בא לנו - זאת בעיה.

מכלוף מיקי זוהר: אני אסביר לך משהו.

מכלוף מיקי זוהר: החוק הזה, בסופו של דבר למה הוא נועד?

מכלוף מיקי זוהר: הוא נועד קודם כל להגן על זכויות עובדים מינימלי שהם רוצים לבחור את יום המנוחה שלהם גם כשהוא יום שבת, ולא משנה אם הוא דתי או לא דתי.

מכלוף מיקי זוהר: למשל, דוגמה, אוכלוסייה שמצביעה למפלגת ישראל ביתנו, אוכלוסייה גדולה של קהל עולה מחבר העמים, הרבה מהם עובדים במפעלי פלדה, למשל, שיש להם היתרי עבודה בשבת.

מכלוף מיקי זוהר: איך מפעלי הפלדה משלמים את השכר?

מכלוף מיקי זוהר: הם אומרים לעובד, תשמע, יש לך שכר גלובלי ואתה מחויב לתת לנו נניח שתי משמרות בחודש בשבת.

מכלוף מיקי זוהר: בסוף, כאשר העובד יושב עם תלוש המשכורת שלו, הוא מנסה לפענח אותו, ואז הוא מבין שבסופו של דבר, המפעל עשה לו תרגיל.

מכלוף מיקי זוהר: המשכורת שלו בשבת היא מאה אחוז כמו כל דבר ועניין, ובסוף הוא לא מרוויח את ה-200% כמו שעובד שעובד בשבת צריך להרוויח 200%, הוא הראשון שנפגע בסיטואציה הזאת, כי כרגע אומרים לו יש לך שכר גלובלי, אתה חייב רק לתת שתי משמרות בשבת.

מכלוף מיקי זוהר: זו דוגמה בסיסית איך החוק הזה למשל יכול - - -

עודד פורר: איך נראה התלוש שלו?

מכלוף מיקי זוהר: התלוש נראה בדיוק כמו שצריך לפי החוק, תאמין לי.

שי ברמן: זה לא לפי החוק.

שי ברמן: אתה רוצה לסגור את המסעדות בשבת.

שי ברמן: זה לא סוציאליזם ואין פה שום דבר.

שי ברמן: מה יעשה בעל מסעדה שעכשיו שני עובדים שלו אומרים לו שהם לא מוכנים לעשות עבודה בשבת, מה הוא יעשה?

שי ברמן: הוא יכול לפטר אותם ולהביא עובדים אחרים?

שי ברמן: מה הוא יעשה.

מכלוף מיקי זוהר: קשקוש מה שאתה מדבר, סליחה על הביטוי, אתה מקשקש.

משה גפני: אתה לא יכול להתפרץ באמצע בלי רשות.

מכלוף מיקי זוהר: ולכן זו דוגמה עכשיו למשל לעובדים שבעצם מרומים מבוקר עד ערב.

מכלוף מיקי זוהר: אבל אני אתן לך דוגמה אחרת.

מכלוף מיקי זוהר: יש עובד שהוא עובד במפעל שעובד בשבת, וגמלה בליבו ההחלטה שביום שבת הוא רוצה לצאת עם הילדים לפארק, הוא לא רוצה לעבוד.

מכלוף מיקי זוהר: הוא מרגיש יהודי שלא רוצה להרוויח כסף בשבת.

מכלוף מיקי זוהר: הוא רוצה ללכת לים בשבת, אבל הוא לא רוצה להרוויח כסף בשבת.

מכלוף מיקי זוהר: התחושה שלו היא רעה – כיהודי להרוויח כסף בשבת?

מכלוף מיקי זוהר: אני חושב שאם יהודי מרגיש רע עם עצמו שהוא צריך להרוויח כסף בשבת, זה מצוין, וטוב שכך, שיהיו לו רגשות אשם, ככה אני חושב.

מכלוף מיקי זוהר: דעתי לא חייבת להיות מוסכמת על הכול, אבל זו דעתי.

מכלוף מיקי זוהר: אז אם אותו יהודי ייסורי המצפון גברו עליו, והוא אומר, אני לא רוצה להרוויח יותר כסף בשבת, למה שלא יאפשרו לו לא לבוא לעבודה בשבת?

מכלוף מיקי זוהר: זה האבסורד שיש כאן.

מכלוף מיקי זוהר: יש מספיק עובדים שרוצים להרוויח 200% והכסף חשוב להם משבת, יש לא חסר, לצערי, שהם יעבדו בשבת.

מכלוף מיקי זוהר: ואם יש יהודי שמוכן לוותר על ה-200% האלה, ורוצה לשבת עם המשפחה שלו בבית, ולחלל שבת, אבל לא לעבוד בשבת, תנו לו, זו מהות דמוקרטית בסיסית, לתת לאדם חופש בחירה מה לעשות ביום שבת, ביום המיוחד שלו.

מכלוף מיקי זוהר: ואם הוא מוסלמי - מה לעשות ביום שישי, ואם הוא נוצרי – מה לעשות ביום ראשון - איש איש באמונתו יחיה.

מכלוף מיקי זוהר: אתם דיברתם על שאתם לא רוצים לכפות כפייה דתית, אז אל תכפו כפייה חילונית, כי זו כפייה חילונית לכל דבר ועניין.

איילת זלדין: שר הכלכלה הגיש הסתייגות ביחד עם משרד העבודה.

איילת זלדין: ההסתייגות מקובלת על שני המשרדים.

איילת זלדין: אנחנו נחדד – ועדת השרים לא נוטה להתכנס, והיא כנראה גם לא תתכנס, ולכן יש כאן פגיעה חמורה במעסיקים.

איילת זלדין: הנושא של עובד שיוכל לבקש שכר מוגבר, וזה יהיה כלי למשא ומתן כדי לקבל שעות נוספות בשכר מוגבר, זה יהיה התוצאה של החוק הזה, וזה נטל מאוד גדול על המעסיקים, שלדעתי, זו לא כוונת המחוקק.

משה גפני: תודה רבה.

חמוטל בן דור: אני סגנית הממונה על השכר באוצר.

חמוטל בן דור: אני רוצה לחזק את מה שאמרה חברתי.

חמוטל בן דור: אנחנו חוששים מהקטע הזה הכלכלי שהעובד יחשוב שהוא יכול להגיד, אני לא אעבוד בשבת, ואז המעסיק יידרש לעשות אתו משא ומתן ולתת לו תוספת, וכבר נתקלנו בזה.

חמוטל בן דור: היה לנו מצב ברכבת, שבאו וביקשו תוספת כי האנשים לא עובדים בשבת.

משה גפני: אתם מגישים הסתייגות?

משה גפני: השר יכול לדבר.

פנינה תמנו: אדוני היושב-ראש, מה רע בלתת תוספת לעובד? -לא הבנתי, או שפספסתי פה משהו.

פנינה תמנו: מה הבעיה שהעובד יקבל תוספת?

פנינה תמנו: שיעשה משא-ומתן שיקבל תוספת.

אביטל דיכטר: אני מנהלת מיוחדת בתיקים של עובדים מטעם בית-משפט.

אביטל דיכטר: אבל פה זה נושא שהוא מאוד חשוב.

משה גפני: אנחנו סיימנו את הדיונים כבר שלוש ישיבות.

משה גפני: מה המסקנה?

אביטל דיכטר: אני רוצה להגיד שיש תוספת לעבודה בשבת.

משה גפני: כן, אנחנו יודעים.

פנינה תמנו: הם רק רוצים מעבר לזה.

משה גפני: אני מציע אחרי הישיבה תנהלו דיאלוג ביניכם.

משה גפני: את נגד זה שיתנו להם תוספת, היא בעד שיתנו להם - - -

עודד פורר: תוספת על תוספת.

פנינה תמנו: עכשיו יהפכו את העובדים לרמאים.

משה גפני: אני אומר לכם, אין דבר כזה, אין מציאות כזאת.

ענת מימון: ב-(א) מוסיפים או בתהליך עבודה, מורידים את המלה "חיוני".

משה גפני: "חיוני" ביקשו התאחדות התעשיינים והסכמתי.

עודד פורר: אני רק אציין, שההסתייגות שלנו מחליפה את כל סעיף 2.

משה גפני: הבנו.

ענת מימון: אנחנו מוסיפים לסעיף 9ה שמאפשר שינוי סדיר בתנאי העבודה של מי שהודיע שאינו מסכים לעבוד ביום המנוחה השבועי.

ענת מימון: היום זה קיים לגבי העובדים ש- - - מטעמים דתיים, ואנחנו מוסיפים גם את הסירוב שכרגע נוסף.

עודד פורר: אני שאלתי גם קודם.

עודד פורר: היה ולא התכנסה ועדת השרים באופן הקבוע בחוק – מה קורה אז?

ענת מימון: כרגע, לפי הנוסח ברירת מחדל - - -

משה גפני: רגע, לפני זה.

משה גפני: יכול להיות מצב, לפי מה שאתה אומר, יכול להיות מצב שיבוא מישהו שלא צריך את העובד הזה באופן חיוני, אבל הוא הגיש בקשה והפקידים לא התכנסו, ואז יש החלטה.

עודד פורר: אז שהתכנסו.

משה גפני: אז הם לא מתכנסים וזאת ההחלטה.

משה גפני: הם לא רוצים לפעול בעניין הזה בצורה אחרת.

משה גפני: באים עכשיו, ואומרים להם, תשמעו, אתם חייבים להתכנס.

משה גפני: אתם חייבים להתכנס לתת פתרון, בגלל שאם לא תתכנסו, המצב הוא שהעובד לא יעבוד.

משה גפני: הם חייבים להתכנס.

משה גפני: כתוב שזה לפחות רבעון, הם יכולים להתכנס כל שבוע.

עודד פורר: למה צריך שהעובד לא יעבוד?

עודד פורר: אם המעסיק סירב – בא העובד, אני עכשיו עובד באיזשהו תפקיד מסוים, עבדתי שם שלוש שנים, ומעכשיו אני שומר שבת, החלטה טובה מצוינת.

משה גפני: לא, הוא לא חייב להחליט שהוא שומר שבת.

משה גפני: הוא מבקש לא לעבוד בשבת.

משה גפני: אחרת, אם הוא שומר שבת, אז הוא פטור - - - החוק.

עודד פורר: ואז אני בא ואומר למעסיק שלי, תשמע, מעכשיו אני לא עובד בשבת יותר בתפקיד הזה – המעסיק רשאי לפטר אותו?

ענת מימון: במצב החוקי הקיים היום, על פי החוק הזה, הוא לא רשאי לפטר אותו.

עודד פורר: אז ממה נפשך?

עודד פורר: בא המעסיק אומר, תשמע, אני צריך לגייס עכשיו עוד עובד, עוד הוצאות, אני מפסיד.

עודד פורר: אין לי זכות קיום לעסק, אני פונה לוועדה – נכון?

עודד פורר: עכשיו הוועדה הזאת לא מתכנסת – מה קורה?

עודד פורר: מה קורה בזמן הזה?

בצלאל סמוטריץ': תגיש עתירה מנהלית נגד הוועדה.

בצלאל סמוטריץ': מה לעשות, אתה יודע כמה דברים כאלה יש?

בצלאל סמוטריץ': עודד.

נאוה בוקר: אפשר לעשות סעיף חריג.

משה גפני: אני אאפשר לך.

עודד פורר: אני ביקשתי הסתייגות בסעיף הקודם שאומר – זה לא יחול.

עודד פורר: שנית, הסתייגות שנייה, במידה וההסתייגות ההיא לא מתקבלת, אני מבקש, היה והוועדה לא התכנסה כעבור שלושה חודשים, יראו בזה כאילו אישרה את בקשתו של המעסיק.

משה גפני: מאה אחוז.

נאוה בוקר: אני אומרת שאי אפשר לכפות על אף אחד לעבוד בשבת, אבל אפשר להכניס סעיף שהוא חריג, שאם עובד בא לקבל עבודה, ומסבירים לו שהעבודה הזאת דורשת עבודה בשבת, והוא מתחיל לעבוד בשבת, כמו שהוא אמר, ואחרי זה, בלי קשר, דתי לא דתי.

נאוה בוקר: הבן אדם לא רוצה לעבוד בשבת, שהמעסיק יוכל להחליף אותו.

משה גפני: זה בעצם - - - את החוק.

בצלאל סמוטריץ': אני מבקש להגיש הסתייגות, ושהיועצת המשפטית בבקשה תעזור לי לנסח אותה, כי אין לי בפניי את כל נוסח החוק.

בצלאל סמוטריץ': אני רוצה לשנות בוועדה במקום המלים – "שר הדתות", "השר לשירותי דת" – זה פשוט, זה תכלית החוק.

ענת מימון: היום הוועדה מופיעה כבר בסעיף 12(ב) ואנחנו מפנים אליה.

ענת מימון: כתוב: "החלטת ועדת שרים המורכבת מראש הממשלה, שר הדתות ושר העבודה".

בצלאל סמוטריץ': אני מודיע לכם, מכיוון שאין שר דתות היום, אז עמדת היועץ המשפטי לממשלה - - -

ענת מימון: הוא רוצה לתקן את זה גם לגבי ההיתרים.

בצלאל סמוטריץ': כן.

בצלאל סמוטריץ': אני מבקש לשנות את סעיף 12.

בצלאל סמוטריץ': אדון גפני, סליחה - - -

אור רוזנמן: אנחנו כרגע מתנגדים - - -

בצלאל סמוטריץ': אתה יכול להתנגד, אני לא עובד אצלך.

בצלאל סמוטריץ': שמעתי, זו ההסתייגות שלי בבקשה.

בצלאל סמוטריץ': אני מבקש שיהיה כתוב בסעיף 12 – במקום: "שר הדתות – אני אומר לכם עכשיו חד משמעית פה לפרוטוקול.

בצלאל סמוטריץ': זה עוול.

בצלאל סמוטריץ': זה בניגוד לכוונת המחוקק.

בצלאל סמוטריץ': בעיניי זאת פרשנות שערורייתית של היועץ המשפטי לממשלה.

בצלאל סמוטריץ': אם הייתה פה טיפת הגינות, לא הוא באופן אישי, אלא אנשיו, ברור, הרי המחוקק שכתב את ההסדר הזה ביקש לעשות איזון.

בצלאל סמוטריץ': ראש הממשלה, שר העבודה שמביא לזה ביטוי איך – אגב, שר העבודה גם השתנה – כלכלה, עבודה, מישהו העלה בדעתו להוציא את שר העבודה החוצה כי שינו לו את השם?

בצלאל סמוטריץ': פירקו את משרד הדתות.

בצלאל סמוטריץ': כל הרעיון היה שיש איזון.

בצלאל סמוטריץ': יש גורם שהוא קנדידט לעבודה, וגורם שהוא קנדידט לשבת, ומין גורם למעלה.

בצלאל סמוטריץ': אגב, בדברי ההסבר ראיתי כתוב שהרציונל היה שעמדתה של הרבנות הראשית תשמע דרך שר הדתות.

בצלאל סמוטריץ': אתם בעצם בדלת האחורית בלי שאף אחד התכוון, באיזו פרשנות מטורפת, זורקים החוצה מהתהליך בכלל כל מי שאמור להביא אל תוך השיח של הוועדה הזאת איזה אלמנט של שמירת שבת, אין - השיקול לא קיים בכלל.

בצלאל סמוטריץ': אני מבקש לשים את זה כהסתייגות שנייה, גפני, אתה תצביע אתי בבקשה בהסתייגות הזאת.

בצלאל סמוטריץ': אם לא, אז יהיה לי זמן לשכנע את הקואליציה עד המליאה, ובמליאה אנחנו נעביר את זה, כי זה תיקון חשוב.

בצלאל סמוטריץ': אני לא מבין איך הם מתנגדים - זו חוצפה.

משה גפני: זה לא חוצפה.

משה גפני: אתה לא אומר על פקידים חוצפה.

משה גפני: אתה יכול לדבר עם השר שלהם.

בצלאל סמוטריץ': לא אמרתי שהוא.

בצלאל סמוטריץ': אמרתי שההתנגדות היא חוצפה.

איתן ברושי: אם הוא אומר על שוטרים שהם אפסים, הוא יכול להגיד על הפקידים שהם חוצפה.

משה גפני: חבר הכנסת סמוטריץ, ההתלהבות שלך הורגת אותי.

נאוה בוקר: אני כל הזמן עושה לו לייקים בטוויטר, אבל הפעם האחרונה – בצלאל, אכזבת אותי קשות.

בצלאל סמוטריץ': אני מארגן נסיעה של ח"כים פה ליצהר בסוף הדיון, נראה אתכם ארבעה חודשים חווים את מה שחווים תושבי יצהר, ואחר כך נשארים שאננים.

נאוה בוקר: אבל אתה לא יכול להגיד על שוטרים אפסים.

בצלאל סמוטריץ': הנה, אמרתי ולא נשארתי בחיים.

נאוה בוקר: אמרת ונשארת בחיים.

בצלאל סמוטריץ': לא, הכול יפה, הם מזדעזעים מההתבטאות שלי.

בצלאל סמוטריץ': אני אמרתי שתזעזעו מההתנהלות של המשטרה.

משה גפני: תקשיב.

משה גפני: אני מקבל את עמדתך.

משה גפני: צריך לתקן כאן בחוק - - -

עודד פורר: אני גם מסכים עם ההסתייגות.

בצלאל סמוטריץ': הנה, הוא גם מסכים, הוא יצביע אתי.

משה גפני: תקשיב מה שאני אומר לך, זה השר לשירותי דת בחוק הזה.

משה גפני: אם אתה רוצה לתקן את זה בחוק העיקרי, תגיש הסתייגות.

משה גפני: לא להעביר את זה כאן בוועדה, אנחנו צריכים להצביע נגד.

בצלאל סמוטריץ': אני מגיש הסתייגות, לא, יצביעו בעד.

בצלאל סמוטריץ': הנה, מה אתה רוצה כולם מסכימים, זה הגיוני, זה החוק.

משה גפני: בסדר, אם יצביעו בעד, אז זה יהיה בחוק.

משה גפני: אני לא רוצה לעשות תיקונים בחוקים אחרים, אפילו שזה הגיוני.

עודד פורר: ההסתייגויות שלי הן סיעתיות, דבר ראשון.

עודד פורר: דבר שני, מה שאני מבקש, להוסיף לוועדה את שר האוצר, לחילופין להוסיף את שר הכלכלה, לחילופין להוסיף את שר האוצר ושר הכלכלה, לחילופין את שר התחבורה, לחילופים להוסיף את שר האוצר, שר הכלכלה ושר התחבורה, לחילופין להוסיף יו"ר ההסתדרות, לחילופין את שר האוצר, שר הכלכלה, שר התחבורה ויו"ר ההסתדרות.

עודד פורר: לחילופין להוסיף את יו"ר נשיאות הארגונים העסקיים.

עודד פורר: להוסיף את שר האוצר, שר הכלכלה, שר התחבורה, יו"ר ההסתדרות.

עודד פורר: או רק אותו, או עכשיו את כולם.

מיקי לוי: זה מתכונת שלא יקרה כלום כשיש כל כך הרבה שותפים לקבלת ההחלטה.

מיקי לוי: אף אחד לא יעשה החלטה.

יצחק וקנין: אני בדבר אחד מוחה – איך שכחת את שר הביטחון?

מיקי לוי: עודד, זה לא יקרה, תחזור בך.

משה גפני: תודה רבה.

משה גפני: בבקשה להקריא את סעיף 3.

עודד פורר: ראשית, נניח שעובד פנה, הוועדה אישרה שהוא יכול לא לעבוד, או שלא אישרה, הוועדה קיבלה את בקשת המעסיק.

עודד פורר: עברו חודשיים, הוועדה התכנסה, קיבלה את בקשת המעסיק, הוא חייב לחזור לעבוד.

עודד פורר: עכשיו העובד בא עוד פעם ואומר שוב פעם את אותו דבר.

ענת מימון: הוועדה קיבלה אפשרות לשלול ממנו את האפשרות הזו.

עודד פורר: אז צרי להעביר את זה בחקיקה, כי לא ברור מהחקיקה.

ענת מימון: זה לא זמני.

ענת מימון: אבל לכתחילה התפקיד שהוא בא לעבוד בו הוא תפקיד קבוע.

ענת מימון: קיבלתי היתר מהוועדה שהוא יכול לעבוד בשבת.

משה גפני: עודד, הוא צריך להגיד סיבה שלא הייתה בפעם הקודמת, וסיבה משמעותית אם מישהו שינה את אורח חייו, אבל לא מעבר לזה, הוא לא יכול להגיש כל פעם מחדש.

הדיל יונס: עמדת משרד המשפטים שלא הובאה בפני הוועדה.

משה גפני: לא צריך להיות כזה צדיק להילחם נגד השבת.

משה גפני: לא צריך.

משה גפני: זה מה שאני מסביר.

משה גפני: אפשר באיזושהי צורה שיהיה כתוב.

משה גפני: בבקשה, משרד המשפטים.

הדיל יונס: משרד המשפטים מצטרף להסתייגות של משרד העבודה, ואנחנו מתנגדים לנוסח בשל התפיסה שמוטל על גורם מנהלי לקבוע אמות מידה לאיסור, ונכון ככל שייקבע גורם מינהלי נכון שזה יהיה שר העבודה לבדו בהתאמות מידה מפורטים וברורים מאוד, בלי מבחן של שיקול דעת.

אור רוזנמן: ההסתייגות שלנו לסעיף 2, שבה אנחנו מוחקים את הסכמתה של הוועדה - בהתאמה לסעיף 2 אני רק משלים, מכיוון שבסעיף 2, אנחנו ביקשנו למחוק את הוועדה ואת סמכויות הועדה להתיר, אז גם בסעיף 3 כל הסעיפים הקשורים לוועדה ממילא מבחינתנו לא צריכים להיות - - -

משה גפני: מסירות הנפש למלחמה של משרדי הממשלה על שבת ראויה לציון.

אורלי ישי-גנץ: משרד האוצר, אגף שכר והסכמי עבודה.

אורלי ישי-גנץ: רק הבהרה – אין לנו את עמדת השר באשר להסתייגות, אנחנו מצטרפים אליה מקצועית.

משה גפני: יש תקנון לכנסת.

ענת מימון: ההסתייגות הראשונה הייתה - מהרגע שהעסק פונה לוועדה, מבקש חבר הכנסת פורר שהסעיף לא יחול על העובד והוא לא יוכל לסרב כל עוד אין החלטה של הוועדה.

משה גפני: מי בעד ההסתייגות ירים את ידו?

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: ההסתייגות לא התקבלה.

ענת מימון: ההסתייגות השנייה – להחריג את ענף המסעדות.

ענת מימון: מי בעד ההסתייגות?

ענת מימון: מי נגד?

ענת מימון: בעד – מיעוט

ענת מימון: נמנעים – אין

משה גפני: ההסתייגות לא התקבלה.

ענת מימון: יש הסתייגות נוספת של חבר הכנסת פורר והסיעה כולה להוסיף לוועדה את שר האוצר, לחילופין שר הכלכלה, שר האוצר - כפי שהקריא.

ענת מימון: מי בעד ההסתייגות?

ענת מימון: מי נגד?

ענת מימון: בעד – מיעוט

ענת מימון: נמנעים – אין

משה גפני: ההסתייגות לא התקבלה.

ענת מימון: הסתייגות נוספת, זה בעצם זהה שאם היא לא מתכנסת רואים כאילו אושר.

עודד פורר: פעם אחת היא הייתה רשומה בסעיף 1.

ענת מימון: לא, אבל היא לא מתאימה לסעיף 1, אני לא יכולה לרשום אותה בסעיף 1.

עודד פורר: סליחה, את תגידי לי איפה לרשום את ההסתייגויות שלי?

ענת מימון: כן.

ענת מימון: היא לא מתאימה לסעיף.

עודד פורר: יש פה שני אלמנטים שהם אלמנטים שונים במובן הזה.

ענת מימון: אם אפשר יהיה לרשום את זה בשתי המקומות אני ארשום.

משה גפני: בסדר, קיבלתי את זה.

משה גפני: מי בעד ההסתייגות?

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: ההסתייגות לא התקבלה.

משה גפני: בסדר, קיבלתי את זה.

משה גפני: זה סתם, בגלל שאומרת היועצת המשפטית לא מתאים לפה.

ענת מימון: אם יש לי אפשרות, אני ארשום את זה בשתי הסעיפים.

עודד פורר: זה שני דברים שונים.

משה גפני: מי בעד ההסתייגות?

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: ההסתייגות לא התקבלה.

ענת מימון: איזו הסתייגות?

משה גפני: לא, השנייה שלו.

משה גפני: עכשיו נעבור להסתייגות של נאווה בוקר.

משה גפני: מי בעד ההסתייגות?

משה גפני: מי נגד?

משה גפני: בעד – מיעוט

משה גפני: נמנעים – אין

משה גפני: ההסתייגות של נאווה בוקר לא התקבלה.

ענת מימון: יש הסתייגות של חבר הכנסת סמוטריץ, שמבקש שבמקום שר הדתות בסעיף 12(ב), יבוא השר לשירותי דת.

מיקי לוי: אני מבקש, זה לא ראוי.

מיקי לוי: שר האוצר יושב שבעה על מות אמו זכרה לברכה.

מיקי לוי: אומרת כאן נציגת שר האוצר, אין לי עמדת שר.

מיקי לוי: אז תגידי לי, היועצת המשפטית, מה אני עושה?

ענת מימון: אני אמרתי, שכל עוד אין חתימה של השר על ההסתייגות אי אפשר - - -

מיקי לוי: אבל זה מקרה, זה לא קורה כל יום.

משה גפני: אבל מיקי, דובר - - -

עודד פורר: זה כמו הקיזוז שנתתם ליהודה גליק כשהוא ישב שבעה?

משה גפני: מיקי, אני לא דיברתי עם השר?

משה גפני: נו באמת.

מיקי לוי: דיברת עם השר, זה בסדר, אני סומך על זה.

משה גפני: מה שמבקש חבר הכנסת בצלאל סמוטריץ, אני רוצה להגיד לכל החברים.

משה גפני: הוא מדבר על דבר טכני.

משה גפני: הוא אומר, במקום שיהיה כתוב שר הדתות, שיהיה כתוב השר לשירותי דת.

משה גפני: כי אין משרד דתות.

משה גפני: מי בעד ההסתייגות?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין

משה גפני: ההסתייגות התקבלה.

ענת מימון: עכשיו יש את ההסתייגות של משרד הכלכלה ומשרד העבודה, כרגע זה החתימות שהתקבלו, וזה הסתייגויות של שני השרים.

ענת מימון: מי בעד ההסתייגות?

ענת מימון: מי נגד?

ענת מימון: בעד – מיעוט

ענת מימון: נמנעים – אין

משה גפני: ההסתייגויות לא התקבלו.

ענת מימון: כל ההסתייגויות שלא התקבלו עוברות למליאה.

ענת מימון: עכשיו אנחנו מצביעים על הצעת החוק כמו שהקראנו בנוסח שמופיע לפניכם בשינויים - - -

איתן ברושי: גפני - - -

משה גפני: עזוב, נחזור לזה.

משה גפני: תאמין לי, אני לא אשאיר את העובדים הזרים בחקלאות, אני לא אשאיר את זה ככה.

משה גפני: אני אומר את זה, שאם תהיה בעיה עם העובדים הזרים בחקלאות זה יחזור לפה, ואנחנו נתקן את זה.

משה גפני: לפי דעתי, לא תהיה אפילו בעיה אחת, אבל אם כן, העלה את זה חבר הכנסת וקנין, אתה מעלה את זה, ואנחנו נעשה את זה.

משה גפני: הצעת חוק שעות עבודה ומנוחה (תיקון מס' 15)(סירוב לעבוד ביום המנוחה השבועי), התשע"ח-2018, עם התיקונים שהקריאה היועצת המשפטית, עם כל מה שנלווה להסתייגות שהתקבלה.

משה גפני: מי בעד אישור הצעת החוק, ירים את ידו?

משה גפני: בעד – 7

משה גפני: נמנעים – אין

משה גפני: הצעת החוק התקבלה.

משה גפני: תודה רבה.

משה גפני: הישיבה נעולה.